**YLÖJÄRVEN ERÄMIEHET RY, JÄSENEKSI LIITTYMISEN EDELLYTYKSET JA LIITTYMISMAKSU 2021**

Jäseneksi liittymisen edellytykset ja liittymismaksun suuruus vahvistetaan vuosittain seuran talvikokouksessa.

Liittymismaksu erääntyy maksettavaksi sen jälkeen, kun henkilö on hyväksytty seuran jäseneksi.

Mikäli liittymismaksua ei makseta, hyväksytty jäsenyys raukeaa.

**1 JÄSENEKSI LIITTYMISEN EDELLYTYKSET, VARSINAISET JA KOEJÄSENET**

Seuran varsinaiseksi tai koejäseneksi seuran kokous voi hyväksyä jäsenyyttä hakeneen henkilön, joka täyttää jonkin seuraavista edellytyksistä. Hallitus voi myöntää varsinaista jäsenyyttä hakeneelle vieraskortin seuraavaan jäsenyyttä käsittelevään seuran kokoukseen asti.

**Maanomistajat**

Maanomistaja, jonka hallussa on seuran toiminta-alueella vähintään 20ha metsästyskelpoista maata seuran alueisiin liittyvänä ja joka tekee metsästysvuokrasopimuksen seuran kanssa kaikelle riistalle. Maanomistajaan rinnastetaan hänen lähisukulaisensa. Lähisukulaisiksi katsotaan maanomistajan puoliso, sekä lapset ja heidän lapsensa.

Maanomistajalla tai hänen lähisukulaisillaan on yksi jäsenoikeus kutakin täyttyvää 20ha pinta-alaa kohden.

**Seuran toiminta-alueella asuvat, metsästysvuokrasopimuksia hankkineet**

Henkilö, jonka vakituinen asuinpaikka on seuran toiminta-alueella, ja joka hankkii seuran alueisiin liittyvänä maana metsästysvuokrasopimuksen 30ha uudesta metsästysalueesta vähintään viideksi vuodeksi.

**Seuran toiminta-alueen ulkopuolella asuvat, metsästysvuokrasopimuksen hankkineet**

Henkilö, jonka vakituinen asuinpaikka on seuran toiminta-alueen ulkopuolella, ja joka hankkii seuran alueisiin liittyvänä maana metsästysvuokrasopimuksen 30ha uudesta metsästysalueesta vähintään viideksi vuodeksi.

**Muut seuran toiminta-alueella asuvat**

Henkilö, jonka vakituinen asuinpaikka on seuran toiminta-alueella, mutta jolla ei ole mahdollisuutta hankkia metsästysvuokrasopimusta uudesta 30 hehtaarin metsästysalueesta tai sopimus on alle 30ha, mutta joka sitoutuu suorittamaan jäljempänä kuvatun korotetun liittymismaksun.

**Muut seuran toiminta-alueen ulkopuolella asuvat**

Henkilö, jonka vakituinen asuinpaikka on seuran toiminta-alueen ulkopuolella, ja jolla ei ole mahdollisuutta hankkia metsästysvuokrasopimusta uudesta 30 hehtaarin metsästysalueesta tai sopimus on alle 30ha. Seuran kokous voi hyväksyä ¾ enemmistöpäätöksellä hallituksen ja kolmen hallituksen ulkopuolisen jäsenen kirjallisesti suositteleman henkilön, joka sitoutuu suorittamaan jäljempänä kuvatun korotetun liittymismaksun.

**2. JÄSENEKSI LIITTYMISEN EDELLYTYKSET, KANNATUS- JA KILPAILEVAT KANNATUSJÄSENET**

**Kannatusjäsenet**

Seuran hallitus voi hyväksyä kannatusjäseneksi kyseistä jäsenyyttä hakeneen henkilön tai oikeustoimikelpoisen yhteisön, joka sitoutuu suorittamaan vuosittaisen tai kertakaikkisen kannatusjäsenmaksun.

**Kilpailevat kannatusjäsenet**

Seuran hallitus voi hyväksyä kilpailevaksi kannatusjäseneksi kyseistä jäsenyyttä hakeneen henkilön, joka haluaa edustaa seuraa Suomen Metsästäjäliiton sääntöjen mukaisissa kilpailuissa ja haluaa sitoutua seuran määrittelemään toimintavelvoitteeseen.

**3. LIITTYMISMAKSU, VARSINAISET JA KOEJÄSENET**

**Maanomistajat**

Liittymismaksu on 600,00€ liittyvää jäsentä kohti. Seuran hallitus voi huojentaa liittymismaksua 1 euro/hehtaari pitkän (min 10 vuotta) vuokrasopimuksen perusteella

**Seuran toiminta-alueella asuvat, metsästysvuokrasopimuksia hankkineet**

Liittymismaksu on 600,00€

**Seuran toiminta-alueen ulkopuolella asuvat, metsästysvuokrasopimuksia hankkineet**

Liittymismaksu on 900,00€

**Muut seuran toiminta-alueella asuvat**

Liittymismaksu on 600,00€, jota korotetaan 20,00€/puuttuva hehtaari.

**Muut seuran toiminta-alueen ulkopuolella asuvat**

Liittymismaksu on 900,00€, jota korotetaan 30,00€/ puuttuva hehtaari.

**Eronneen jäsenen jäsenoikeuden luovutuksen myötä valittu jäsen**

Eronneen jäsenen jäsenoikeuden luovutuksen myötä jäseneksi hyväksytyllä ei ole liittymismaksua, jos jäsenyyttä on haettu sääntöjen 6§ mukaisesti kolmen vuoden kuluessa jäsenoikeuden saannosta.

**Koejäsenet**

Koejäsenellä ei ole liittymismaksua. Koejäsenen liittymismaksu erääntyy maksettavaksi, kun koejäsen hyväksytään varsinaiseksi jäseneksi.

**4. LIITTYMISMAKSU KANNATUS- JA KILPAILEVAT KANNATUSJÄSENET**

Kannatus- ja kilpailevilla kannatusjäsenillä ei ole liittymismaksua.